Publication: Magyar Közlöny
Issue: MK-2002-86 (Year: 2002, Number: 86)
Era: 1990-2004
Section: a 2/2002. (VI. 20.) GKM rendelethez
Paragraph Index: 49

7. Feliratok A hosszúságmérõkön a következõ feliratokat kell feltüntetni: 7.1. Minden esetben kötelezõen feltüntetendõ feliratok: — a névleges hosszúság; — a gyártó azonosító jelzése és márkaneve; — a pontossági osztály jelzése I, II vagy III; — a típusjóváhagyás jelzése. 7.2. Egyes esetekben kötelezõen feltüntetendõ feliratok: — az alaphõmérséklet, ha az nem 20 ˚C; — a húzóerõ; — a speciális felhasználási terület az 5.2. és a 6.2. pontban írt esetekben. 7.3. A névleges hosszúságot, a húzóerõt és a hõmérsékletet a törvényes mértékegységekben vagy ezek tízes többszöröseinek, illetve törtrészeinek megfelelõen kell megadni, amit a mértékegység megfelelõ törvényes szimbóluma követ. 7.4. Mindezeket a feliratokat láthatóan és olvashatóan kell feltüntetni a hosszúságmérõ elejétõl kezdõdõen. 7.5. A hosszúságmérõkön egyéb, nem metrológiai jellegû adat is feltüntethetõ, amelyeket jogszabály vagy a hitelesítõ szervezet engedélyez. 7.6. A gyártó saját felelõsségére a hosszúságmérõ anyagának hõtágulási együtthatóját is megadhatja α-formában. 7.7. Ha a feliratok nem kódolt formátumúak, akkor magyar nyelven tüntetendõk fel. 7.8. A hosszúságmérõkön reklámszövegek is feltüntethetõk, feltéve, hogy ezek elhelyezése a 7.9. pontban megadott feltételeknek megfelel. 7.9. A feliratokat, beleértve a reklámszövegeket is úgy kell elhelyezni, hogy azok az eszköz mérõeszközként történõ használatát semmilyen módon ne akadályozzák. A kötelezõ feliratokat (a típusvizsgálati jel kivételével) és a reklámszövegek elhelyezését a típusvizsgálatra benyújtott darabon fel kell tüntetni.

Source: https://magyarkozlony.hu/hivatalos-lapok/63821a445e7d0db9943def50b3602981ac3173e5/dokumentumok/78e350a587dc7c63426c5c84556f9ec4b7a83b39/letoltes